b'\n_START_ARTICLE_\nThe Wicker Man (vuoden 2006 elokuva)\n_START_SECTION_\nJuoni\n_START_PARAGRAPH_\nPoliisi Edward Malus saa tiet\xc3\xa4\xc3\xa4, ett\xc3\xa4 h\xc3\xa4nen ex-kihlattunsa tyt\xc3\xa4r Rowan on kadonnut. H\xc3\xa4n matkaa sisar Summersislen johtamalle saarelle, jossa h\xc3\xa4nen esitt\xc3\xa4miins\xc3\xa4 kysymyksiin saadaan vain v\xc3\xa4lttelev\xc3\xa4 vastaus. Kun Malus l\xc3\xb6yt\xc3\xa4\xc3\xa4 hautausmaalta Rowanin takin, h\xc3\xa4n uskoo saarelaisten tiet\xc3\xa4v\xc3\xa4n enemm\xc3\xa4n kuin he kertovat.\n_START_SECTION_\nVastaanotto\n_START_PARAGRAPH_\nElokuva sai paljon negatiivisia arvosteluja, ja viisi Golden Raspberry Awards -ehdokkuutta. Christopher Lee, joka n\xc3\xa4ytteli lordi Summersisle\xc3\xa4 vuoden 1973 versiossa, loukkaantui siit\xc3\xa4, ett\xc3\xa4 uudelleenfilmatisoinnissa h\xc3\xa4nen alkuper\xc3\xa4isesti esitt\xc3\xa4m\xc3\xa4ns\xc3\xa4 hahmo on nainen. Nicolas Cage on sanonut elokuvan olevan absurdi. Kuitenkin jotkut kriitikot, kuten Owen Gleiberman, n\xc3\xa4kiv\xc3\xa4t elokuvan positiivisemmassa valossa ja sanoivat Neil LaButen tuoneen siihen innovaatiota.'